Siim Kallas

Siim Kallas (; lahir 2 Oktober 1948) ialah seorang bekas ahli politik dari Estonia yang pernah menjadi Perdana Menteri Estonia (2002–2003) serta Pesuruhjaya Eropah dari 2004 hingga 2014.

 Kerjaya 
Pada zaman Soviet, beliau merupakan ahli Parti Komunis Kesatuan Soviet (1972–1990), dan pernah berkhidmat dalam kementerian kewangan Republik Sosialis Soviet Estonia. Pada akhir 1980-an, beliau terlibat dalam pelan IME yang mencadangkan autonomi ekonomi Estonia daripada Kesatuan Soviet. Selepas Estonia merdeka pada 1991, beliau dilantik sebagai Presiden Bank Estonia dan memainkan peranan penting memperkenalkan semula mata wang Estonia, kroon pada tahun 1992.

Beliau memasuki politik parti pada 1994 sebagai pengasas Parti Reformasi Estonia. Selepas itu, beliau pernah menjadi Menteri Luar Negeri, Menteri Kewangan, dan akhirnya Perdangan Menteri. Di peringkat Eropah, beliau berkhidmat sebagai Pesuruhjaya bagi Hal Ehwal Pentadbiran, Audit dan Pembanteras Penipuan (2004–2009), kemudian Pesuruhjaya Pengangkutan (2010–2014), serta Naib Presiden Suruhanjaya Eropah.

Selepas meninggalkan Suruhanjaya Eropah, beliau bertanding dalam pilihan raya presiden Estonia pada 2016 tetapi tidak berjaya. Beliau kemudian menjadi Datuk Bandar Paroki Viimsi pada 2017, dan dipilih sebagai ahli Riigikogu pada 2019 dan 2023, sebelum bersara daripada politik pada September 2024.

Anaknya, Kaja Kallas pernah menjadi Perdana Menteri Estonia dari 2021 hingga 2024.

 Kehidupan peribadi 
Datuk kepada Siim Kallas ialah Eduard Alver, salah seorang pengasas Republik Estonia pada 24 Februari 1918. Beliau juga pernah menjadi Komander Liga Pertahanan Estonia semasa Perang Kemerdekaan Estonia dan Ketua Polis Estonia pertama dari 1918 hingga 1919.Even further from Russia: what is known about the new head of the Estonian government, Europeeska Pravda, 26 January 2021

Siim Kallas boleh bertutur dalam bahasa Estonia, Inggeris, Rusia, Finland dan Jerman. Beliau berketurunan Estonia serta mempunyai darah keturunan Jerman Baltik.

Beliau berkahwin dengan doktor Kristi Kallas. Semasa pengusiran Soviet dari Estonia, isterinya dihantar ke Siberia bersama ibu dan neneknya ketika masih bayi berusia enam bulan dan tinggal di sana sehingga berumur 10 tahun. Even further from Russia: what is known about the new head of the Estonian government, Europeeska Pravda (26 January 2021)

Mereka mempunyai seorang anak lelaki dan seorang anak perempuan, Kaja Kallas yang pernah menjadi pemimpin Parti Reformasi Estonia dan Perdana Menteri Estonia dari 2021 hingga 2024, sebelum dilantik sebagai Wakil Kesatuan Eropah bagi Hal Ehwal Luar Negeri.

 Catatan 

 Pautan luar 

Siim Kallas, Official Media Gallery
Official website
KALLAS Siim International Who's Who
European Parliament Answers to Commissioner Designate M. Kallas

|-

|-

|-

|-

|-

|-

|-

|-

|-

Category:Kelahiran 1948
Category:Orang hidup
Category:Ahli politik Estonia
Category:Menteri Kewangan Estonia
Category:Menteri Kerajaan Estonia
Category:Menteri Luar Negeri Estonia
Category:Perdana Menteri Estonia
Category:Alumni Universiti Tartu